אנגלמאייר בדמותו כשושקה
"**שׁוֹשְׁקֵה**" היא דמות קומיקס הומוריסטית של אשה בלונדינית, פרי מכחולו של זאב אנגלמאיר אשר הופיעה לראשונה בשנות התשעים של המאה העשרים.

תחילת הופעותיה של שושקה בדפוס
-----------------------------

שושקה צוירה לראשונה בפנזין סטיות של פינגווינים ואחר כך בפנזין סירופ אשר נוצר על ידי אנגלמאיר. בתחילת דרכה, הייתה דמותה של שושקה אחת מני רבות אשר נוצרה על ידי אנגלמאיר אך בהמשך, קיבלה שושקה את מירב תשומת ליבו של אנגלמאיר והחלה לשלב פוליטיקה ומחאה יחד עם ההומור.

שושקה כדמות בשר ודם
-------------------

בעשור השני של המאה ה-21 החל אנגלמאייר לאייר את שושקה על בסיס קבוע בפנזין "סירופ" אשר יצר ולבסוף, בשנת 2016 קרמה שושקה עור וגידים כשיצאה מתוך צדפה בפתחה של התערוכה "הארץ המובתחת" אשר הוצגה בבית העיר בתל אביב.

זמן מה אחרי התערוכה החל אנגלמאיר להסתובב בדמותה, ובשלב מסוים החל להיות פעיל פוליטי בשעה שהיה בזהותה של שושקה.

שושקה כפעילה חברתית ופוליטית
----------------------------

במהלך שנות קיומה כדמות ממשית, שושקה הפגינה במספר רב של מחאות חברתיות ופוליטיות שונות. ב-2018, קמפיין סיעת הליכוד בבחירות לעיריית תל אביב-יפו, כלל מודעה עם הכיתוב "זה אנחנו או הם", לצד דגלי ישראל ופלסטין. בתגובה לכך, יצרה שושקה מודעה עם הכיתוב "זה אנחנו או אנחנו", בה יד כשעל כל אצבע דמות המייצגת חלק אחר בחברה הישראלית. המודעה הודבקה על מודעות של הליכוד, והקמפיין עורר הדים.

שושקה הופיעה בהפגנות נגד גירוש פליטים וילדי זרים מישראל, בהפגנה למען קבלת ילדים דרוזים למערכת החינוך בחיפה, בהפגנה נגד חוק הלאום, ובעוד הפגנות שונות. בנוסף, שושקה משתתפת באופן קבוע במחאות נגד שחיתות שלטונית, ובפרט במחאה נגד בנימין נתניהו. בהפגנה שנערכה ב-5 בספטמבר 2020 אף נעצרה בהפגנה בידי המשטרה, בטענה שהתחפושת "עלולה להוות הטרדה מינית כלפי הציבור". שושקה אמרה כי מעצרה מהווה פגיעה חמורה בחופש הביטוי, ואף טענה כי נערכה לה בדיקה אינטימית משפילה בתחנת המשטרה. התיק כנגד שושקה בנושא זה נסגר, ואף נעלם כל זכר לקיומו. ב-5 ביולי 2023 נעצרה במהלך הפגנה בנתיבי איילון בתל אביב.

ב-2019 נכנסה לרשימת 100 המשפיעים של מגזין The Marker כאקטיביסטית.

גלריה
-----

* לידתה של שושקה בבית העירלידתה של שושקה בבית העיר
* כרזה לתערוכה "הארץ המובתחת" כרזה לתערוכה "הארץ המובתחת"
* שושוקה ב-2019שושוקה ב-2019
* שושקה בהפגנה נגד המהפכה המשפטית ב-2023שושקה בהפגנה נגד המהפכה המשפטית ב-2023

קישורים חיצוניים
----------------

ויקישיתוף מדיה וקבצים בנושא **שושקה** בוויקישיתוף
* שושקה, ברשת החברתית פייסבוק
* רחלי רוטנר, ‏שושקה היא זיקוקי דינור, בלעדיה אני זאב המאכזב, באתר ‏מאקו‏, 16 בפברואר 2017
* סמדר שילוני, מר אנגלמאיר וגברת שושקה: האיש מאחורי האישה שהסעירה את בלפור, באתר ynet, 7 בספטמבר 2020
* תומי שטוקמן, ‏"בארץ הכל קטן וטעון. אמן נלקח לחקירה כי הוא דומה לאשת רה"מ", באתר "Time Out ישראל", 25 בנובמבר 2021

הערות שוליים
------------

1. ↑  הארץ המובתחת – זאב אנגלמאיר בבית העיר, באתר מוזיאון בית העיר
2. ↑  מערכת חדשות טובות, ‏זה אנחנו או הם? זה אנחנו או אנחנו, באתר ‏מאקו‏, 7 באוקטובר 2018
3. ↑  אתר למנויים בלבד נעמה ריבה ובר פלג, התשובה של אנגלמאיר נגד קמפיין הליכוד: "לא היה אכפת לי מההשלכות, זו מודעה מזעזעת", באתר הארץ, 11 באוקטובר 2018
4. ↑  זאב אנגלמאייר, עלילות זאב אנגלמאיר בהפגנות, באתר הארץ, 5 בספטמבר 2020
5. ↑  "החלטה אומללה" - שושקה, האלטר אגו האקטיביסטית של זאב אנגלמאיר, לקליש רותם באתר ניוזים צפון
6. ↑  אתר למנויים בלבד זאב אנגלמאייר, מקור במשטרה: אנגלמאיר נעצר כי שוטרים חשדו שהתחפושת שלו מטרידה את שרה נתניהו, באתר הארץ, 6 בספטמבר 2020
7. ↑  לירן לוי ושגיא בן נון‏, האמן זאב אנגלמאיר שהגיע לבוש כאישה עוכב ליד בלפור: "עלול להוות הטרדה מינית", באתר וואלה!‏, 5 בספטמבר 2020
8. ↑  אתר למנויים בלבד בר פלג ויהושע (ג'וש) בריינר, האמן אנגלמאיר ביקש לקבל את התיק נגדו על "הטרדה מינית של הציבור" - וגילה שהוא לא קיים, באתר הארץ, 13 בינואר 2021
9. ↑  פוסט בדף הפייסבוק של שושקה, בעמוד הפייסבוק של Shoshke Engelmayer, 13 בינואר 2021
10. ↑  אדם קוטב, תיעוד: כך נעצר "שושקה" באיילון, באתר ynet, 5 ביולי 2023
11. ↑  רותה קופפר, שושקה: אקטיביסטית, באתר TheMarker